Jadvyga Kazlauskaitė

Jadvyga Kazlauskaitė (Kozłowska, Ožėnaitė ; 1906 gruodžio 16 d. Vilniuje – 1987 m. spalio  13 d. Vilniuje, palaidota Vilniaus Saulės kapinėse) – lietuvių pedagogė ir bibliografė.

 Biografija 

J. Kazlauskaitė gimė 1906 m.Vilniaus Šv. Rapolo bažnyčios krikšto ir gimimo metrikų knyga, 1906 metai, 815 įrašas Leono Kazlausko (1877–1950) ir Veronikos Podlipskaitės (1874–1931) šeimoje.Vilniaus Šv. Petro ir Povilo bažnyčios santuokų knyga, 1905 metai, 78 įrašas Mokėsi Vilniaus Vytauto Didžiojo gimnazijoje, 1932 m. eksternu lenkų ir lietuvių kalbomis išlaikė egzaminus, 1932–1936 m. studijavo Krokuvos Jogailos universiteto Medicinos fakultete, gavo kūno kultūros mokslų magistro diplomą.Jadvyga Kazlauskaitė : biograma / parengė N. Giniotienė ir M. Petrauskienė // Vilniaus universiteto bibliotekos metraštis, 1999. Vilnius, 2000. P. 126 J. Kazlauskaitės darbui „Mokyklinių vadovėlių tyrimai higienos atžvilgiu“ vadovavo Stepono Batoro universiteto prof. Aleksander Safarewicz ir lenkų kalba buvo publikuotas 1937 m.Kozłlowska J. Badanie książek szkolnych pod względem higienicznym // Pamiętnik Wileńskiego Towarzystwa Lekarskiego. 1937, z. 1–2. J. Kazlauskaitė – pirmoji vilnietė lietuvė, kuriai buvo suteiktas fizinio lavinimo magistro diplomas.Misiūnienė, S., Burokaitė, J. Mokytoja, tapusi bibliotekininke // Universitas Vilnensis. 2007, vasaris, p. 12 

J. Kazlauskaitė iki 1942 m. dirbo kūno kultūros mokytoja Vilniaus ir Vilniaus krašto lietuviškose mokyklose. 1942–1944 m. – Mokslų akademijos bibliotekoje, 1944–1962, su pertraukomis iki 1986 m. – Vilniaus universiteto bibliotekoje.

 Kūno kultūros ir sporto pedagogė 

Lietuviškose mokyklose mergaitėms vedė kūno kultūros pamokas, treniravo sportininkus, organizavo sportines varžybas. 1938 m. kartu su Pranu Žižmaru vadovavo vilniečių lietuvių sportininkų delegacijai, vykusiai į antrąją lietuvių tautinę olimpiadą Kaune.Pesliakas H. Vilniaus maratono dalyvių laukia dovanos ir specialūs prizai // 15min. 2009, rugpjūčio 25 d.žr. Misiūnienė, S...

 Bibliotekinė ir bibliografinė veikla 

1944–1949 m. Vilniaus universiteto bibliotekoje ėjo Knygų saugyklų ir Bibliografinio skyriaus vedėjos pareigas, nuo 1950 m. – Bibliografinio skyriaus bibliotekininkė ir bibliografė. Viena iš pokario fondų tvarkytojų, dalyvavo atrenkant  spaudinius iš Kauno politechnikos instituto.Braziūnienė A. Levo Vladimirovo akcija susigrąžinti istorinius Vilniaus universiteto bibliotekos rinkinius: amžininkų liudijimai // Bibliotheca Lituana III: sugrąžinta praeitis. 2014, p. 209–228. 

Mokėjo lietuvių, lenkų, vokiečių ir rusų kalbas. Parengė Vilniaus periodinės spaudos bibliografijos rodykles: 1960 m. – „Vilniaus periodiniai leidiniai, 1760–1918“, 1970 m. – „Vilniaus lietuvių periodiniai leidiniai, 1904–1940“ (abi išleistos po sudarytojos mirties, 1988 m.).Kazlauskaitė J. Vilniaus periodiniai leidiniai, 1760–1918. Redaktorė I. Černiauskienė. Vilnius, 1988Vilniaus lietuvių periodiniai leidiniai, 1904–1940. Redaktorė M. Griškevičienė. Vilnius, 1988 Kitomis kalbomis 1904–1940 m. leistų Vilniaus periodinių leidinių bibliografinis sąrašas liko nebaigtas.

J. Kazlauskaitė kartu su A. Jurčiukoniene parengė personalinę rodyklę apie S. B. Jundzilą.S. B. Jundzilas ir jo darbai / sudarė J. Kazlauskaitė, A. Jurčiukonienė // Biologija. T. 9 (1960), p. 271–281.   Rankraščių skyriuje tvarkė XVIII a. dokumentus, ruošdama spaudai perrašė 1773 m. rankraštinį Vilniaus akademijos inventoriaus sąrašą „Lustracya Collegium Akademickiego Wileńskiego...“.XLVIII... Lustracya Collegium Akademickiego Wilenskiego Anno 1773 9bris 17 dnia ... Nuorašas ; OriginalasBogušis, V. Tikėjimas ateitimi įkvėpė ją darbui : Jadvygą Kazlauskaitę išlydėjus // Tarybinis studentas. 1987, lapkričio 27, p. 2. 

J. Kazlauskaitė rinko medžiagą apie lietuvių veiklą tarpukario Vilniuje. Perrašė Rapolo Mackonio tekstus, 1964 m. sudarė Marcelino Šikšnio darbų bibliografiją su jo originalių tekstų nuorašais, taip pat užrašė savo atsiminimus apie mokytojavimą lietuviškose mokyklose.

J. Kazlauskaitės nepublikuotų darbų mašinraščiai saugomi Vilniaus universiteto bibliotekos Rankraščių skyriuje.

 Šaltiniai 

Kategorija:Lietuvos bibliografai
Kategorija:Lietuvos sporto pedagogai